## Mazón subratlla el talent d’Elx de “conjugar tradició i modernitat” en el desenrotllament de la seua activitat turística

*** Valora el concepte de “ciutat total” de la localitat il·licitana en promocionar-se com a destinació cultural, empresarial i natural
* Destaca el seu atractiu com a seu de tres patrimonis de la humanitat per la UNESCO**

**Madrid.**

El president de la Generalitat, Carlos Mazón, ha subratllat el talent d’Elx per a “conjugar la més profunda tradició cultural i patrimonial amb la modernitat i el disseny de la seua indústria” en el desenrotllament de la seua activitat turística.

El cap del Consell ha assistit a la presentació de la programació d’actes organitzats amb motiu de l’Any Jubilar acompanyat per la consellera d’Innovació, Indústria, Comerç i Turisme, Marián Cano; el president de la Diputació d’Alacant, Toni Pérez i l’alcalde d’Elx, Pablo Ruz.

En la seua intervenció, Mazón ha valorat que Elx “és una altra de les peces clau de la potència de la Comunitat Valenciana, no solament turística, sinó també industrial i de referència”. Així, ha assenyalat que suposa la “ciutat Total” en promocionar-se com a destinació cultural, empresarial i natural.

Així mateix, ha destacat el gran atractiu que suposa que la ciutat il·licitana dispose del major nombre de patrimonis de la humanitat de la UNESCO a la Comunitat Valenciana: la representació del Misteri d’Elx, el Palmerar i el Centre de Cultura Tradicional Museu Escolar de Puçol.

Fecha: 22/01/2025